Etter farens død på post i Washington i 1910, flyttet Ingse med stemoren og søsteren Sigrid til Roma. Der giftet Ingse seg i 1912 med kunstneren Mario Caprino (1881–1959), som var sønn av en høyesterettsadvokat. De ble foreldre til filmskaperen Ivo Caprino (1920–2001) like etter flyttingen til Kristiania, der Mario raskt fikk arbeid som italiensk konsul. De bodde på Snarøya. I 1923 ble de eiere av Snarøen Hovedgård, men gården ble ødelagt i brann samme år. De gjenreiste imidlertid bygningen.